Nøgleord

Sagens genstand

Afgørelse



Nøgleord

Særlige rettergangsformer – betingelser for antagelse til realitetsbehandling – stævning – formkrav – kort fremstilling af søgsmålsgrundene – inklusive et resumé med de kategorier af oplysninger, der angiveligt er fortrolige – henvisning med hensyn til de konkrete oplysninger til stævningen i hovedsagen, der er vedhæftet begæringen om foreløbige foranstaltninger – antagelse til realitetsbehandling [art. 256, stk. 1, TEUF, 278 TEUF og 279 TEUF; Rettens procesreglement, art. 44, stk. 1, litra c), og art. 104, stk. 2 og 3] (jf. præmis 26-33)

2. Særlige rettergangsformer – udsættelse af gennemførelse – betingelser for antagelse til realitetsbehandling – hovedsagen kan umiddelbart antages til realitetsbehandling – summarisk gennemgang af hovedsagen foretaget af den dommer, der træffer afgørelse om foreløbige forholdsregler – annullationssøgsmål til prøvelse af en afgørelse fra Kommissionen vedrørende fortrolig behandling af oplysninger, der fremgår af en af Kommissionens afgørelser (art. 256, stk. 1, TEUF og 278 TEUF; Rettens procesreglement, art. 104, stk. 2 og 3) (jf. præmis 35-42)

3. Særlige rettergangsformer – udsættelse af gennemførelse – foreløbige forholdsregler – betingelser – fumus boni juris – uopsættelighed – alvorlig og uoprettelig skade – kumulativ karakter – afvejning af samtlige interesser i sagen – rækkefølge for undersøgelse og metode til efterprøvelse – skønsbeføjelse for dommeren i sager om foreløbige forholdsregler (art. 256, stk. 1, TEUF, 278 TEUF og 279 TEUF; Rettens procesreglement, art. 104, stk. 2) (jf. præmis 44, 45 og 47)

4. Særlige rettergangsformer – udsættelse af gennemførelse – betingelser – afvejning af samtlige interesser i sagen – udsættelse af gennemførelsen af en afgørelse fra Kommissionen vedrørende fortrolig behandling af oplysninger, der fremgår af en af Kommissionens afgørelser – behovet for at opretholde den effektive virkning af Rettens afgørelse i hovedsøgsmålet (art. 256, stk. 1, TEUF og 278 TEUF; Rettens procesreglement, art. 104, stk. 2) (jf. præmis 66-70)

5. Særlige rettergangsformer – udsættelse af gennemførelse – foreløbige forholdsregler – betingelser – alvorlig og uoprettelig skade – bevisbyrden påhviler den part, der begærer foreløbige foranstaltninger – risiko for krænkelse af grundlæggende rettigheder – ikke tilstrækkeligt til at udgøre en alvorlig skade – vurdering på grundlag af sagens faktiske omstændigheder – skade knyttet til udbredelsen af oplysninger, der henhører under en tavshedspligt – bedømmelseskriterier – oplysningernes vigtighed for den pågældende virksomhed og anvendelighed for andre virksomheder (art. 256, stk. 1, TEUF, 278 TEUF og 279 TEUF; Rettens procesreglement, art. 104, stk. 2) (jf. præmis 80-94)

Sagens genstand

Angående

Anmodning om udsættelse af gennemførelsen af Kommissionens afgørelse, som blev meddelt sagsøgerne ved Den Europæiske Fødevaresikkerhedsautoritets (EFSA) skrivelse af 8. oktober 2013, vedrørende afslag på den anmodning om fortrolig behandling af visse oplysninger i peer review-rapporten og det endelige addendum om optagelsen af aktivstoffet kaliumphosphonat, som sagsøgerne havde indgivet i henhold til artikel 14 i Rådets direktiv 91/414/EØF af 15. juli 1991 om markedsføring af plantebeskyttelsesmidler (EFT L 230, s. 1) og Kommissionens forordning (EU) nr. 188/2011 af 25. februar 2011 om gennemførelsesbestemmelser til Rådets direktiv 91/414/EØF for så vidt angår proceduren for vurdering af aktivstoffer, der ikke fandtes på markedet to år efter meddelelsen af direktivet (EUT L 53, s. 51).

Afgørelse

Konklusion

1) Gennemførelsen af Kommissionens afgørelse, som blev meddelt Luxembourg Pamol (Cyprus) Ltd og Luxembourg Industries Ltd ved Den Europæiske Fødevaresikkerhedsautoritets (EFSA) skrivelse af 8. oktober 2013, vedrørende afslag på den anmodning om fortrolig behandling af visse oplysninger i peer review-rapporten og det endelige addendum om optagelsen af aktivstoffet kaliumphosphonat udsættes.

2) Europa-Kommissionen må ikke tillade EFSA at offentliggøre en version af peer review-rapporten og det endelige addendum om optagelsen af aktivstoffet kaliumphosphonat, som er mere detaljeret end den version af rapporten, der er forsynet med de overstregninger, der fremgår af Luxembourg Pamol (Cyprus) Ltd’s og Luxembourg Industries Ltd’s skrivelse af 25. februar 2013, som gengivet i stævningens bilag A 3.

3) Afgørelsen om sagens omkostninger udsættes